《天香 其一》
金朝·景覃

市远人稀，林深犬吠，山连水村幽寂。田里安閒，东邻西舍，准拟醉时欢适。

社祈雩祷。有箫鼓、喧天吹击。宿雨新晴垄头，閒看露桑风麦。

无端晴亭莫驿。恨连年、此时行役。何似临流萧散，缓衣轻帻。

炊黍烹鸡自劳，有脆绿、甘红荐芳液。梦里春泉，糟床夜滴。

作者简介：金华阴人，字伯仁，号渭滨野叟。以病不就举。博极群书。为人诚实乐易。隐居西阳里，以种树为业。落拓嗜酒，醉则浩歌。晚年长于《易》。有文集。